Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Avades Piibli esimese raamatu - 1 Moosese raamatu,
siis me näeme selle 3. peatükis aeda.
Eedeni-nimelist aeda, mis tähendab jumaldamise aeda.
Hiilguse aeda.
Aeda, mis oli valmistatud inimese jaoks.
Ühtlasi näeme, kuidas Jumal tuli ja läks
ja suhtles seal Aadama ja Eevaga.
Kui aga vaadata Hesekieli raamatut,
siis seal ei räägita Eedeni aiast, vaid Jumala aiast.
Miks see nii oluline on?
Nende vahel on teatud seos,
aga Jumala aed on parem kui Eedeni aed.
Miks?
Sest Eedeni aias Jumal tuli ja läks.
Uues Jeruusalemmas aga, mida teatakse ka kui Jumala aiana,
viibib Jumal oma rahvaga igavesest ajast igavesti.
Vaadates täna Ilmutuse raamatu viimast peatükki -
Ilmutuse 22. peatükki,
näeme seal selgelt,
et Johannes oli inspireeritud Püha Vaimu poolt,
et näidata meile seost Eedeni aia
ja uue Jeruusalemma ehk Jumala aia vahel.
Nii et avagem üheskoos Ilmutuse 22. peatükk.
Ilmutuse 22:1.
Siin mainitakse taas inglit,
kes andis Johannesele arusaamist, tarkust ja ilmutust asjadest.
"Ta näitas mulle eluvee jõge, säravat nagu mägikristall.
See saab alguse" Kust?
Mis on Johannese lemmiksõna Ilmutuse raamatus?
Troon.
Oleme näinud, kuidas eluvee jõgi on üks hea asi.
See rahuldab, toob elu ja on hea.
Ja kust see voolab? Jumala trooni eest.
Miks?
Sest see on Jumala valitsemispaik.
Nii algab Ilmutuse viimane peatükk sõnumiga,
et kui soovid midagi, mis pakub tõelist rahuldust;
mis toob elu - ülikülluslikku ja igavest elu,
siis pead ka mõistma selle allikat, milleks on Jumala troon.
Ainult siis, kui alistun elus Jumala autoriteedile,
saan ka võtta vastu Tema rahuldustpakkuva õnnistuse.
Kui oled usklik, aga mässad, siis sa kurvastad Püha Vaimu
ega alistu Jumala valitsusele oma elus,
siis sa ühtpidi oled küll jumalariigis,
aga elu siin maa peal on väga raske su jaoks.
See elu ei paku sulle rahuldust ja sa ei koge rõõmu ega rahulolu.
Miks?
Sest selleks, et seda kõike kogeda, pead olema ka alistunud.
Alistunud Jumala valitsusele ja võimule.
Seetõttu ongi siin öeldud,
et see eluvee jõgi - särav nagu mägikristall,
saab alguse Jumala ja Talle troonist.
Teine oluline asi, mida siin peatükis näeme,
mis puudutab ka uut Jeruusalemma - Jumalariigi lõplikku etappi,
on see, et Jumal ja Tall saavad siin kokku.
Peame siinkohal olema ettevaatlikud.
Nende vahel valitseb täiuslik ühtsus ja üks olemine,
mis samas ei tähenda seda,
et Jumal Isa ja Jumal Poeg oleksid üks ja sama.
Ei ole.
Jah, me peame kinnitama Kolmainsust -
Jumalat kui Isa, Jumalat kui Poega ja Jumalat kui Püha Vaimu.
See kõik rõhutab nendevahelist ühtsust ja eesmärki.
Ka plaani, millele Jeesus täiesti alistus,
kui Ta jättis oma taevase trooni ja tuli inimese kujul siia maailma.
Üheks selle eesmärgiks oli näidata, mida inimene peab tegema.
Mida siis?
Rääkides Jumala Pojast
või ka inimese Pojast nagu Jeesus ütles,
siis Ta annab meile täiusliku kirjelduse ja eeskuju,
kuidas elada alistatud elu.
See on see, kust see ühtsus ja üks olemine tuleb.
Ilmutuse 22:2: "Keset linna tänavat ja mõlemal pool jõge on elupuu"
Saime eelmises saates teada,
et uues Jeruusalemmas pole enam templit.
Kuid teate, mida seal aias veel pole?
Muide, Piiblis on mitmeid viiteid Eedeni aiale, kus voolas neli jõge.
Uues Jeruusalemmas aga on vaid üks jõgi.
Eedeni aias oli kaks väga olulist puud.
Elupuu, mida näeme ka Ilmutuse raamatus,
aga ka hea ja kurja tundmise puu.
See oli Eedeni aias olemas,
aga Jumala aias - uues Jeruusalemmas,
seda enam pole.
Seal saab olema vaid elupuu.
Selles on midagi üleloomulikku.
Midagi, mida me siinses reaalsuses ei mõista.
Kuidas saab üks puu olla mõlemal pool jõge?
Kuid nii see on.
Vaatame uuesti Ilmutuse 22:2:
"Keset linna tänavat ja mõlemal pool jõge on elupuu,
mis kannab vilja"
Kui tihti?
"...kaksteist korda, andes iga kuu oma vilja"
Näeme siin seost nr 12 vahel...
Mida number 12 sümboliseerib?
Iisraeli.
Mõeldes Jumalariigile, peaksime mõtlema Iisraeli viljakusele.
Iisrael saab olema viljakas Jumalariigis
ja tänu sellele saavad ka Jumala õnnistused
olema viljakad.
Kuid tahan, et näeksite siin veel midagi olulist.
"Keset linna tänavat ja mõlemal pool jõge on elupuu,
mis kannab vilja kaksteist korda, andes iga kuu oma vilja,
ning puu lehed annavad tervist rahvastele."
Siinkohal käsitleme väga olulist teoloogilist tõde.
Me teame, et Piibel räägib usklike ülesvõtmisest.
See tähendab kusagilt ära võtmist või läbilõikamist,
mis tähendab, et kui Jeesus tuleb, puhutakse sarve
ja seepeale ärkavad surnuist need, kes on kristlastena surnud
ja peale neid tõstetakse ka meid - usklikke, taevasse,
kes me veel sel hetkel elame.
Ühtlasi muudetakse meid silmapilkselt ja me saame endale uue ihu.
Me saavutame täiusliku seisuse.
Need, kes saavad usklikuks peale kristlaste ülesvõtmist
ja teevad läbi viimased 3,5 aastat ehk 42 kuud
ehk 1260 päeva või lõppeks tegelikult 1335 päeva,
siis nemad pääsevad ka Jumalariiki.
Samas aga on oluline meeles pidada,
et osa usklikke sünnib ka 1000-aastase rahuriigi ajal.
Nii need, kes sünnivad peale usklike ülesvõtmist
kui 1000-aastase rahuriigi ajal ega järgne saatana valedele,
nad saavad ka olema uues Jeruusalemmas
aga neil ei saa olema aulist ihu.
See saab olema vaid neil, kes osalesid ülesvõtmises.
Mille alusel seda väita?
Ilmutuse 22:2 on öeldud,
et rahvad kasutavad elupuu lehti tervise saamiseks.
Millega aga see on seotud?
Igavikuga.
Nad võtavad igal kuul selle puu lehti.
Miks?
Selleks, et kogeda igavikku.
Seal on üks erinevus usklike vahel,
kes läksid taevasse ülesvõtmise kaudu
ja nende vahel, kes peale seda.
Tahan jagada veel üht olulist tõde.
Paljud ehk mäletavad lugu sellest,
kui Jeesus läks Betaaniast Jeruusalemma.
See oli hommikul ja Tal oli kõht tühi ja siis Ta nägi viigipuud.
Ta astus viigipuu juurde lootes leida selle küljest viigimarju.
Kuigi Jeesus teab kõike, on Tal siiski oma ootused.
Ootused, mis tuginevad Jumala tahtele
ja mitte inimeste pattudele.
Nii ootas ta sellelt puult viigimarju,
kuigi Piiblis on öeldud, et see polnud viigimarjade aeg.
Jeesus teadis seda,
kuid astus ikkagi puu ligi ja needis seda.
Miks?
Rääkisin kord ühtedele lastele seda piiblilugu.
Üks väike tüdruk sai nii kurvaks selle puu kuivamise ja suremise peale
ja selle peale, et Jeesus seda needis.
Ta ei saanud aru, miks Ta seda tegi ja võib-olla te mõtele samamoodi.
Piibellik tõde aga on järgmine.
Jeesus tegutseb vastavalt oma ootustele
või õigemini - Jumalariigi ootustele.
Ta ei kahanda oma ootusi selle maailma olukordade põhiselt.
Ta ütleb: "Olge täiuslikud nagu mu Isa taevas on täiuslik."
See on parim, mida üks inimene saab selles elus ja oma ihus teha.
Kogu loo mõte on selles, et Jumalariigis kannab puu vilja
mitte vaid viljakandmisaegadel, aga pidevalt ja igavesti.
See on ka see, mida Jumal ootab täna oma rahvalt.
Nii et me näeme siis 2. salmis, et viljakandmine käib pidevalt
ja elupuu lehed annavad tervist rahvastele.
Ilmutuse 22:3: "Ja midagi äraneetut ei ole enam."
Kuis nii?
Sest enam pole mingit pattu, surma ega needust.
Mis seda põhjustab?
Ilmutuse 22:3: "Jumala ja Talle troon"
Võti on selles, et needust pole seetõttu,
et Jumala troon tuleb esile.
Jumala troon lahkub taevast
ja tuleb uude reaalsusesse - uude Jeruusalemma.
Nii et kui alistume juba täna Jumala valitsusele,
ei saa me kogema mitte needust, vaid õnnistust ja viljakust.
Liigume edasi, vaadades 3. salmi lõpuosa.
Mida inimesed seal teevad?
Nad saavad teenima ja ülistama Jumalat.
Vaatame edasi Ilmutuse 22:4, kus peitub üks õnnistus.
Me oleme rääkinud lunastusest.
Mida lunastus endast kujutab?
Seda, et Jumal on meie Jumal ja meie oleme Tema rahvas.
Lunastus kätkeb endas lähedast suhet
ja 4. salmis väljendub see ka selles, et usklikud "näevad tema palet"
See on oluline tõde. Miks?
Rääkides Jumala palgest,
siis mis teile esimese asjana meenub, kui seda mainin?
Kui omate juudi tausta, tähendab see teie jaoks õnnistust.
Sest on ju öeldud:
"Issand õnnistagu sind ja hoidku sind ja lasku oma pale paista su üle."
See on preesterlik õnnistus, mis kätkeb endas
nii Jumala palge nägemist kui õnnistatud olemist.
Matteuse evangeeliumis räägitakse laste inglitest
ja seal on öeldud, et inglid näevad alati Jumala palet.
Mida see tähendab?
Et inglid on alati õnnistatud
tegemaks oma tööd ja kaitsmaks lapsi.
Ilmutuse 22:4:
"...ning näevad tema palet ning tema nimi on nende otsaesisel."
Milles peitub Jumala õnnistus?
Millest räägib Tema nimi?
Loomusest.
Oleme rääkinud ikka ja jälle nime ja loomuse vahelisest seosest.
Mida sümboliseerib otsaesine?
Mõtlemist.
Nii peitubki õnnistus selles, kui mõtled Jumala loomusele kohaselt
Kui tahame teada, kuidas elada ja käia koos Jumalaga,
peame elama Tema loomuse kohaselt.
Kus aga Tema loomus esile tuleb?
Tema loomus peegeldub esiteks
Jeesuse elus, töös, sõnades ja õpetuses.
Ühtlasi teame me Jeesuse kohta,
et Ta ei läinud kunagi Toora ega ühegi Jumala käsu vastu.
Miks?
Sest Vana Testamendi kohaselt, mis kehtib muide ka tänapäeval,
sest Uue Testamendi olemasolu
ei tühista kuidagi Vanas Testamendis peituvaid ilmutusi.
Vaadates Jumala käske, siis me näeme, kuidas Jumal elaks -
mida Ta teeks ja mida Ta ei teeks, kui Ta oleks inimene.
Seetõttu täitiski Jeesus täiuslikult Vana Testamenti,
sellest mitte kunagi üle astumata.
Nii peitubki tõeline õnnistus Jumala loomuse sarnases mõtlemises
ja seetõttu ongi Ta nimi inimeste otsaesisel.
Ilmutuse 22:5: "Ja ööd ei ole enam
ning neile ei ole vaja lambivalgust ega päikesevalgust,
sest Issand Jumal ise valgustab neid,
ning nemad valitsevad kuningatena igavesest ajast igavesti."
See salm kätkeb endas ainult häid uudiseid.
See, et ööd ei ole enam, tähendab, et hirmu pole enam.
Mitte midagi teadmatut pole enam.
Paulus ütles, et tuleb aeg,
kus näeme endid sellistena nagu me tõeliselt oleme.
See viitab täiuslikule teadmisele.
Me saame tundma Jumala tõde ja nägema asju Tema vaatenurgast.
See on see, mida Jumalariik endast kujutab.
Nii polegi seal enam vajadust päikese ja kuu järele.
1 Moosese 1 on näha,
kuidas Jumal lõi 4. päeval päikese, kuu ja tähed.
On nii?
Millal Ta aga valguse lõi?
Juba esimesel päeval.
Ehk me pöördume tagasi Jumala täiuslikkuse algse seisu juurde
kus Jumal valgustab oma rahvast oma auga.
Seetõttu saame me ka valitsema Jumala valguses koos Temaga
tehes seda igavesest ajast igavesti.
Ilmutuse 22:6: "Tema ütles mulle: Need on ustavad ja tõelised sõnad!"
Oleme omadega Ilmutuse raamatu lõpus
ja nii näeme ka, kuidas 6. salm hakkab võtma kokku kõike,
mida kogu Ilmutuse raamat on meile ilmutanud.
See ei puuduta vaid uut Jeruusalemma,
aga ka kõiki muid aspekte.
Nii ütlebki ta siin: Need on ustavad ja tõelised sõnad!
Issand, prohvetivaimude Jumal"
Tahan, et märkaksite,
kuidas näeme järgmistes salmides sõnu "prohvet" või "ettekuulutus"
mitte vaid 1-2 korda, aga lausa 3-4 korda.
Miks? Et rõhutada prohvetliku sõnumi või ilmutuse olulisust.
Las ma öelda midagi.
Kui te ei uuri Piibli prohvetite kirju, on see kui mäss Jumala vastu.
Üks põhjusi, miks Ilmutuse raamat on inimeste jaoks nii raske mõista,
on selles, et nad ei tunne prohvetite kirju.
Nii on nii paljudes
tänapäeva kogudustes või sünagoogides kuidagi kartus
sööbida prohvetite kirjadesse.
Me rajame oma õpetuse või jutlused heal juhul
ühele salmile või loole prohvetite kirjadest,
kuid ma räägin nende kirjade uurimisest;
nende salmide ja peatükkide läbi võtmisest,
saades osa nende prohvetite ilmutustest.
Nii pole see ka juhus,
et siin, kus Imutuse raamatut hakatakse kokku võtma,
on öeldud: Need on ustavad ja tõelised sõnad!
Issand, prohvetivaimude Jumal,
on läkitanud oma ingli oma sulastele näitama"
Ta püüab siin jälle öelda midagi.
Kui sa pead end Jumala sulaseks,
siis sa mõistad ka ilma ühegi kahtluse- ja tõrketa,
kui väga sa vajad arusaamist prohvetite ilmutustest.
Sest nad kõik õpetavad Jumalariigist.
Nad näitavad meile,
kus Iisrael on omadega vaimses mõttes
ja mida Jumal saab viimseil päevil tegema,
et panna Iisraeli alistuma endale
või teisisõnu - kuidas Iisrael saaks olla lepitatud suhtes Jumalaga
ja kogeda Tema lunastust.
Miks?
Et Jumalariik saaks tulla.
Nii on prohvetlikud kuulutused üliolulised.
Neid mitte uurides mässad sa Jumala vastu
ega tea tegelikult, mida tähendab olla Tema sulane.
Selleks aga ongi Ilmutuse raamat olemas.
"Issand, prohvetivaimude Jumal,
on läkitanud oma ingli oma sulastele näitama,
mis varsti peab sündima."
Millal need asjad sünnivad?
Varsti.
Samas ei tähenda see homset või nädala või kuu pärast.
Ilmutuse raamat kirjutati enam kui 1900 aastat tagasi.
Vaid veidi enne 1. sajandi lõppu.
Inimesed näevad selles probleemi, aga seda pole seal,
sest sõna "varsti" ei tähenda ruttu või järgmine päev,
vaid seda, et kui kõik need asjad,
mis on Ilmutuse raamatusse kirja pandud,
hakkavad juhtuma -
kui me näeme "sünnitusvalude" esiletulekut
ja templi taasloomist,
siis hakkavad kõik need lood kiiresti sündima.
Miks ta seda ütleb?
Et anda meile arusaamist.
Kui me hakkaks end valmis seadma alles siis, kui need asjad sünnivad,
on juba liiga hilja
ja need lood tabavad meid ootamatult.
Mida Piibel meile ütleb?
Jeesus ütleb kuulsas Matteuse 24. peatükis,
mis räägib lõpuaegadest,
et peame olema ärkvel, valvel ja seadma end valmis selleks ajaks.
Näiteks, kui sind ootaks ees mõni oluline asi.
Kui peaksid näiteks mõne kontserdi andma,
siis kas istuksid klaveri taha alles eelmisel õhtul?
Või kui osaleksid pesapalli meistriliiga mängudel,
kas hakkaksid siis treenima õhtu enne mängu?
Ei.
Tahaksid ettevalmistuseks nii palju aega, kui vähegi võimalik
ja sama eesmärk on ka Ilmutuse raamatu uurimisega.
Et öelda sulle, et aeg end valmis seada, on nüüd.
Ja kust selleks alustada?
Prohvetlike kirjade uurimisest.
Ilmutuse 22:7: "Ja vaata, ma tulen peagi!
Õnnis on see, kes hoiab alal selle raamatu ennustuse sõnu!"
Mina, Johannes, olen see, kes seda kuulis ja nägi.
Ja kui ma seda olin kuulnud ja näinud"
Vaadake, mida ta ütleb.
Ta ütleb: "Esmalt ma kuulsin ja nägin."
Ingliskeelses tõlkes aga on öeldud, et seejärel ta nägi ja kuulis.
Mida see meile ütleb?
Seda, et ta nägi neid asju väga selgelt.
Ta kuulis neid asju väga selgelt.
Vahel midagi kuuldes sa arvad, et tead, mis see on.
Kui seda aga ka näed, mõistad seda veelgi paremini.
Sama ka nägemisega - midagi nähes sa arvad, et see on see,
aga kui sellest ka kuuled, jõuab selle tähendus tegelikult kohale.
Ehk see kirjakoht ütleb meile,
et Johannes nägi neid ilmutusi väga selgelt.
Ilmutuse 22:8: "Ja kui ma seda olin kuulnud ja näinud"
Millest ta räägib?
Jumalariigist.
Mis on üks peamisi asju, mis Jumalariiki iseloomustab?
Ülistus.
Nii et mida Johannes tegi, kui nägi ilmutuse Jumalariigist?
Johannes ütleb: "Siis ma heitsin maha ingli jalge ette,
et kummardada teda, kes mulle seda näitas."
See polnud ilmselgelt õige asi teha, sest me ei kummarda ingleid.
Kuna aga see ilmutus Jumalariigist tuli ingli kaudu,
tahtis Johannes automaatselt kummardada.
Ingel aga vastas talle Ilmutuse 22:9: Vaata, ära tee seda!
Sest ma olen sinu ning prohvetite, su vendade, ja nende kaassulane"
Nii et Johannes täitis prohveti rolli
ja ingel ütles, et ta oli seal andmaks talle prohvetlikku sõna.
Siin on järjekordne viide prohvetliku sõnumi olulisusele.
"...kes selle raamatu sõnu alal hoiavad."
Mida nad peavad tegema?
Kummardama Jumalat.
Nii näeme siin seost kummardamise ja prohvetliku sõna vahel.
Nii peame ka mõistma,
et Jumal lõi inimese ülistama ja kummardama Teda.
Kuidas seda teha? Mis on täiuslik vahend selleks?
Läbi prohvetliku ilmutuse.
Seetõttu ta püüabki öelda Ilmutuse 22:10:
Ära pane pitseriga kinni selle raamatu ennustuse sõnu,
sest aeg on lähedal!"
Peatume hetkeks,
enne, kui Ilmutuse raamatu kokku võtame,
sest siin peitub üks oluline vihje me jaoks.
Salmis 10 on öeldud:
Ära pane pitseriga kinni selle raamatu ennustuse sõnu"
See on täielik vastand sellele, mida Taanielile öeldi.
Taanielil just kästi pitseerida oma sõnad,
sest nende täitumiseks polnud veel aeg.
Mida meile siis öeldakse?
Selleks, et tõlgendada õigesti Taanieli raamatut,
vajame me võtmena Ilmutuse raamatut.
Sest vaid tänu Ilmutuse raamatule
saame me paremini ja täiuslikumalt mõista
Taanieli raamatus peituvat tõde.
Mida nimi Taaniel tähendab?
Seda, et: "Jumal on mu kohtumõistja."
Prohvetlik ilmutus -
olgu Taanieli, Ilmutuse raamatu või mõne muu prohveti oma -
kätkeb endas tõsiasja, et Jumal on kohtunik ja kohtumõistja.
Vahet pole, mida keegi teine arvab -
oluline on see, mida Jumal arvab.
Nii pean alistama iga oma mõtte Jeesuse sõnakuulelikkuse alla.
Ilmutuse raamatu ettekuulutused
on inspireeritud Jumalast ja suureks abiks meile,
et kujundada meid Jumala tahte, plaanide ja eesmärkide kohaselt.
Et me ise oleks valmis ja aitaks ka teistel valmis saada
Jumalariigi tulekuks.
Me võtame Ilmutuse raamatu 22. peatüki kokku
järgmine kord, et uurida veelkord üheskoos Jumala Sõna.
Seniks aga olge rikkalikult õnnistatud!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas